### Beslutninger

Mads Jensen med bemærkning, at byrådet i sit møde den 26. april 2023 har vedtaget Magistratens foranstående indstilling af 17. april 2023.

###

.

### Resume

Borgmesteren eller en rådmand kan i medfør af kommunestyrelsesloven sammen med en embedsmand, som byrådet har bemyndiget hertil, underskrive følgende:

-Dokumenter vedrørende kommunens køb og salg af fast ejendom

-Dokumenter vedrørende optagelse af lån, og

-Dokumenter vedrørende påtagelse af garantiforpligtelser

Som følge af ansættelsen af Carl Bruun som ny direktør for Magistratsafdelingen for Sundhed og Omsorg og Bertil Dam som ny økonomidirektør i Borgmesterens Afdeling er der behov for at opdatere bemyndigelsen.

### Beslutningspunkter

Det indstilles:

At 1) direktør Carl Bruun d.d. bemyndiges til sammen med rådmanden for Sundhed og Omsorg at kunne underskrive dokumenter vedrørende kommunens køb og salg af fast ejendom, optagelse af lån samt påtagelse af garantiforpligtelser.

At 2) økonomidirektør Bertil Dam pr. 1. maj 2023 bemyndiges til sammen med borgmesteren at kunne underskrive dokumenter vedrørende kommunens køb og salg af fast ejendom, optagelse af lån samt påtagelse af garantiforpligtelser.

At 3) underskriftsbemyndigelsen til økonomidirektør Lars Thorsen ophæves pr. 1. juni 2023.

### Sagsforløb

Udvalg: Magistraten

Dato: 17-04-2023

Tine Bach: 4

Fremsendes til [adresse] med bemærkning, at Magistraten i mødet 17. april 2023 anbefaler, at byrådet tiltræder Borgmesterens Afdelings indstilling af 30. marts 2023.

Borgmester Oscar Lind var forhindret i at deltage i sagens behandling.